馬哈迪

敦**馬哈迪**醫生（，暱稱**Dr.M**、**Tun M**、**敦馬**或**老馬**，）係馬來西亞第四同第七任首相、第四任副首相，亦係一名作家同醫生，因為努力推動經濟改革被尊稱為「馬來西亞現代化之父」。首次擔任首相時執政長達22年107日，係馬來西亞任期最長嘅首相。2018年至2020年再次出任首相職務，離任時嗰屆做咗1年295日。自1946年加入巫統開始，活躍政壇達四分三世紀。

馬哈迪原本係醫生，之後先從政。1976年起做副首相，之後喺1981年7月16號接任首相，至2003年10月31號退休，係馬來西亞任職時間最長嘅政府首腦。馬哈迪執政風格果斷、注重實際，喺佢任內，馬來西亞經濟發展顯著，貧困率大幅度降低。

2018年5月9號第14屆馬來西亞下議院選舉，馬哈迪帶領嘅希望聯盟贏咗納吉阿都拉薩帶領嘅國民陣線，實現馬來西亞獨立61年後嘅首次政黨輪替，馬哈迪繼1981年至2003年後再一次擔任馬來西亞首相，直到2020年2月24號。2022年，佢再參與大選敗選。

## 早期政治生涯
 

馬哈迪喺吉打亞羅士打出生及成長，畢業於馬來亞大學同埋新加坡國立大學；學生時期喺校表現優異，考攞醫科並成為醫師。喺1964年前還未進入國會時已活躍於馬來西亞最大嘅政黨巫統。佢擔任一屆議員後敗選，又因為反對首相東姑阿都拉曼，而被巫統逐出。當東姑辭職後，馬哈迪重新加入巫統同進入國會，被首相阿都拉薩委任進入內閣擔任教育部長。1976年升為副首相。1981年7月16號，馬哈迪宣誓就任馬來西亞首相。

## 成為首相（1981年-2003年）
1981年至2003年，喺馬哈迪嘅領導下，馬來西亞從一個普通嘅發展中國家轉變成一個新興嘅工業化國家，經歷巨大嘅經濟成長。喺呢段期間，馬來西亞嘅地理景觀亦因為多項大型計劃而改變。1997年亞洲金融風暴前，馬來西亞喺全球經濟競爭力排名表上躍居第廿一位，人均年收入從1986年嘅1830美元增加到1996年嘅3627美元，國民富裕程度喺整個東南亞地區僅次於星加坡同汶萊，係泰國嘅2倍同印尼嘅5倍。馬哈迪政府亦嘗試將馬來西亞打造成區域教育中心，教育同語言政策漸趨寬鬆同開放，包括畀英語成為好多公立同私立大專院校嘅教學語言、中小學英文教數理政策，以及畀華文教育組織建立南方學院、新紀元學院同韓江學院。

1997年亞洲金融風暴，馬來西亞受到金融危機摧毀嘅威脅。馬哈迪喺公開批判貨幣投機家暨股票投資家佐治·索羅斯等外匯投機客嘅同時，拒絕國際貨幣基金組織嘅危機緩解「藥方」，對貨幣進行管制。經濟專家當時認為，外資將因此卻步，馬來西亞將步入經濟衰退期。然而，馬哈迪獨樹一幟嘅政策好快見效，領導馬來西亞走出金融危機嘅陰影，經濟復甦步伐係當時受金融危機打擊國家中最快嘅。1999年，馬來西亞重新步上經濟成長軌道，經濟增長率接近金融危機前嘅水平，嗰年經濟成長率約達6%；2000年，馬來西亞獲國際評級機構穆迪調升評級，指佢經濟發展前景穩定，整體經濟表現優於鄰近嘅泰國、印尼同菲律賓等國。

喺2002年6月22號嘅巫統大會中，馬哈迪宣布佢將會辭去首相一職，好多支持者湧往台上淚流滿面試圖挽留佢。之後佢定於2003年10月退任，等佢有時間以確保佢選定嘅繼任者阿布都拉·巴達威有序及冇爭議嘅權力交接，10月31號正式將首相職務移交阿布都拉。在職首相達22年，馬哈迪喺退位時係世界上在位最耐嘅被選舉國家領導人，亦係馬來西亞喺任最耐嘅首相。

## 退休時期

 
退休後，馬哈迪仍然活躍於政壇，並批評佢提拔嘅首相阿布都拉·巴達威同埋納吉阿都拉薩。2016年2月29號，馬哈迪宣布退出巫統，理由係巫統黨內人士仍然支持納吉嘅行動，其他原因係一馬醜聞（1MDB）。同年佢參與籌組土著團結黨，之後個黨加入反對黨陣營希望聯盟。

## 二度任相（2018年-2020年）
 
 
馬哈迪透過帶領希望聯盟喺2018年5月9號第14屆馬來西亞下議院選舉贏得大選，為馬來西亞實現首次政黨輪替。佢喺5月10號再次宣誓，就任馬來西亞聯邦第七任、在位最耐、同埋第一位做兩次嘅首相，兼且以92歳之齡成為世上最老嘅國家領袖。馬哈迪承諾上任後馬來西亞會「恢復法治」，並對一馬醜聞（1MDB）做出深入同透明嘅調查；佢對媒體表示，如果前首相納吉阿都拉薩犯錯，納吉自己須對此承擔後果。馬哈迪做咗首相之後，美國總統當勞侵恭賀佢，並表示兩國嘅關係建立喺長久密切嘅人民關係、民主價值及商業關係上。

復任首相期間，佢幾次出訪其他國家或同各國領導人交流會面。截至2019年7月30號，馬哈迪已出國訪問22次，相關費用達1432萬令吉。

2020年1月3號，馬哈迪出任代教育部長，時任教育部副部長張念群喺Facebook貼文表示，歡迎馬哈迪出任代教育部長職務，並表示會支持同配合馬哈迪將實施嘅教育轉型工作。

### 推介5G馬來西亞
2019年4月18號，馬哈迪推介「5G馬來西亞：社群躍進」展覽會，展示馬來西亞嘅5G夢想同實踐。「5G馬來西亞」嘅推介亦係延續馬哈迪喺1996年提出嘅多媒體超級走廊發展項目，以發展馬來西亞成為數字經濟嘅典範。

## 下野後
 
馬哈迪喺2020年2月24號辭任首相，由慕尤丁接任。同年3月19號，馬哈迪同一名確診武漢肺炎嘅國會議員俞利文有密切接觸，因此佢自我隔離14日。

### 接種疫苗
2021年3月7號，馬哈迪同老婆茜蒂啊斯瑪喺浮羅交怡體育館內嘅疫苗接種中心，接種武漢肺炎BNT162疫苗。成為馬來西亞嗰時最年長嘅接種者。3月28號，馬哈迪接種第二劑武漢肺炎疫苗，佢較後喺Twitter發文表示一切感覺良好，並無任何反常副作用。

## 外交活動

File:Ronald Reagan and Mahathir Mohamad in 1984.jpg|1984年同美國總統朗奴列根會面
File:Mahathir 1984.jpg|1984年訪問美國嘅馬哈迪
File:President William Jefferson Clinton with Prime Minister Mahathir bin Mohamad of Malaysia.jpg|1994年同美國總統比爾·克林頓會面
File:1st Asia Europe Summit (ASEM), Bangkok - Group photo 1.jpg|1996年3月2號，馬哈迪參加第一屆亞歐會議
File:Mahathir 1998.jpg|1998年1月12號，馬哈迪喺吉隆坡同美國國防部長威廉·科恩會面
File:Presiden Indonesia B. J. Habibie & Perdana Menteri Malaysia Mahathir Mohamad pada KTT APEC 1998.jpg|1998年11月17號，馬哈迪同印尼總統哈比比會面
File:Mahathir Mohamad and Yoshirō Mori.jpg|2000年11月25號，馬哈迪喺星加坡同日本首相森喜朗會面
File:Junichiro Koizumi Mahathir Mohamad at the new PM Office in 2002 (2).jpg|2002年5月21號，馬哈迪同日本首相小泉純一郎會面
File:Putin in Malaysia - August 5 2003 - 9.jpg|2003年8月5號，馬哈迪喺布城同俄羅斯總統普京會面交流
File:The Prime Minister, Shri Narendra Modi meeting the Prime Minister of Malaysia, Dr. Mahathir Bin Mohamad, in Kuala Lumpur, Malaysia on May 31, 2018.JPG|2018年5月31號，馬哈迪喺吉隆坡同印度總理莫迪會面
File:Rodrigo Duterte and Mahathir Mohamad (Pacquiao vs Matthysse).jpg|thumb|2018年7月15號，馬哈迪同菲律賓總統杜特地合照
File:Secretary Pompeo and Malaysian Prime Minister Mahathir Mohamad (42910851015).jpg|thumb|2018年8月3號，馬哈迪喺布城同美國國務卿龐比奧會面
File:Joko Widodo and Mahathir Mohamad in Putrajaya, 2019.jpg|thumb|2019年8月9號，馬哈迪喺布城同印尼總統佐戈維多多會面
File:Vladimir Putin joined the 2019 Eastern Economic Forum (1).jpg|thumb|2019年9月5號，馬哈迪抵達俄羅斯符拉迪沃斯托克，同俄羅斯總統普京、蒙古總統巴特圖勒嘎等人參加第五屆東方經濟論壇
File:Ilham Aliyev met with Prime Minister of Malaysia Mahathir Mohamad 01.jpg|thumb|2019年10月26號馬哈迪到訪阿塞拜疆，同阿塞拜疆總統伊利哈姆阿利耶夫會面
File:20191125-A-ARMN-9.jpg|thumb|2019年11月25號，馬哈迪（後排右一）到韓國釜山參加東盟韓國紀念峰會


## 個人榮譽

## 著作
*《馬來人嘅困境》（The Malay Dilemma）（1970年）
*《馬哈迪醫生嘅信：同世界領袖溝通實錄》（Dr Mahathir’s Selected Letters to World Leaders）（2008年）
*《醫生當家：敦馬哈迪醫生回憶錄》（A Doctor in the House: The Memoirs of Tun Dr. Mahathir Mohamad）（2011年）
*《馬哈迪嘅智謀》（The Wit And Wisdom of Dr Mahathir Mohamad）（2014年）

## 名言
*Usah Berkira Belanja Wang Untuk Buku
（知識好重要，千祈唔好將買書嘅費用當係一種多餘嘅花費）

*Persediaan Strategi Menentukan Kejayaan
（完全嘅準備同事先嘅策劃决定你能唔能夠成功）

*Ubah Mindset Bekerja Kepada Berniaga
（將打工嘅心態轉變為創業嘅心態）

*Pertahankan Tanah Air Kita Walaupun Apa Jua Keadaan
（我哋一定要不惜一切保衛我哋嘅家園）

*Dalam Kepimpinan Perlu Tahu Apa Orang Bawahan Mahu
（一名優秀嘅領導必須了解下屬嘅需求）

*Disiplin Adalah Kunci Kejayaan Hidup
（紀律係成功嘅主要關鍵之一）

*Kepada Orang Muda, Usah Dilayani Keseronokan
（畀後生嘅建議，唔好過度玩樂）

*Bersih, Cekap & Amanah
（廉潔、高效、誠信）

*Pengorbanan Sekarang Untuk Kesenangan Generasi Masa Depan
（而家嘅付出犧牲，係為咗下一代嘅未來）

## 個人生活

### 婚姻
馬哈迪就讀大學期間，同茜蒂啊斯瑪係同班同學。當時全班有70人，其中大部分係華裔學生、馬來裔學生有七人，女學生得茜蒂一人，因此佢喺班上幾受歡迎。馬哈迪好學而且珍惜就學機會，成績喺班上相當優異並成日協助成績較差嘅同學；茜蒂嚟自吉隆坡，家族具名望，佢欣賞馬哈迪嘅學識同政治理念。喺上大學之前，茜蒂冇學過物理，好擔心自己因此留級，馬哈迪因協助輔導課業成為茜蒂嘅良師益友，佢哋嘅關係亦由普通朋友成為戀人。

馬哈迪喺過去除咗同女性家人相處之外，從未同其他女性來往，茜蒂係佢嘅初戀；直到兩人準備步入婚姻前，馬哈迪仍羞於對佢開口。茜蒂曾於受訪回憶當年馬哈迪求婚時微笑表示：「馬哈迪當時好怕醜，佢乜都冇對我講，只係寫咗一張英文寫嘅LOVE字條畀我！」由於馬哈迪同茜蒂兩人嘅家庭背景差異懸殊，當馬哈迪向女方家提親時，遭到強烈反對，後兩人喺1956年8月完婚。

### 屋企
*老豆：穆罕默德·依斯甘達（Mohamad bin Iskandar）
*老母：旺·登巴旺（Wan Tempawan binti Wan Hanapi）
*老婆：茜蒂啊斯瑪（Siti Hasmah）
**仔：慕克里·馬哈迪（Mukhriz Mahathir）、莫紮尼·馬哈迪（Mokhzani Mahathir）、米占·馬哈迪（Mirzan Mahathir）、馬茲哈爾·馬哈迪（Mazhar Mahathir）
**女：瑪麗娜·馬哈迪（Marina Mahathir）、梅琳達·馬哈迪（Melinda Mahathir）

## 評價
### 「現代化之父」
 

「現代化之父」（Bapa Pemodenan）係由於馬哈迪擔任首相期間努力推動經濟改革，馬來西亞人因而對佢有呢個尊稱。馬哈迪上任後實行一系列促進經濟發展嘅政策。

1982年初，馬哈迪宣布「向東學習」政策，即係向日本同韓國學習。日本同韓國嘅現代化工程成為馬來西亞嘅楷模。噉係馬哈迪為咗唔想照抄西方現代化模式而另覓嘅新路。喺佢領導下，馬來西亞經濟穩健發展。喺1997年亞洲金融風暴前嘅10年，馬來西亞經濟年均增長率達8%以上，馬來西亞喺全球經濟競爭力排名表上躍居第21位，人均年收入從1986年嘅1830美元增加到1996年嘅近4000美元，國民富裕程度喺整個東南亞地區僅次於星加坡同汶萊。

馬哈迪擔任首相期間，馬來西亞經歷快速嘅經濟成長，由原先以農業為基礎嘅經濟型態，轉變為以製造業同工業為主，特別係電腦同消費性電器產品領域。喺呢段期間，馬來西亞嘅城市景觀亦因多項大型計劃而改變，其中包括國家石油公司嘅雙子塔、吉隆坡國際機場、南北大道、雪邦國際賽道、多媒體超級走廊、沙撈越巴貢水壩以及新嘅聯邦行政首都布城直轄區等建設。

1998年，亞洲金融風暴令馬來西亞嘅經濟同政局嚴重受挫；馬哈迪喺公開批判貨幣投機家暨股票投資家索羅斯等外匯投機客、下令禁止股票放空嘅同時，拒絕時任副首相安華以及國際貨幣基金組織嘅危機緩解「藥方」，對貨幣進行管制。經濟專家當時認為外資將因此卻步，馬來西亞會步入經濟衰退期；之後馬哈迪嘅政策收到成效，領導馬來西亞走出金融危機，經濟復甦步伐係當時受金融危機打擊國家中最快嘅。1999年，馬來西亞重新步上經濟成長軌道，經濟增長率接近金融危機前嘅水平，嗰年經濟成長率約達6%；2000年，馬來西亞獲國際評級機構穆迪調升評級，指佢經濟發展前景穩定，整體經濟表現優於鄰近嘅泰國、印尼同菲律賓等國。

### 其他評價

美國《時代雜誌》將馬哈迪評選為1998年嘅亞洲新聞人物：「今年冇人好似馬哈迪咁強烈地吸引新聞界，噉令佢成為1998年嘅亞洲新聞人物。佢提醒世界，唔受管制嘅資本主義未必適合所有國家–自從馬哈迪一年前開始抨擊投機客嘅陰謀同埋猶太人嘅政治陰謀，世界各國開始接受佢嘅理論。」

1999年1月8號，澳洲作家兼亞洲事務專家布萊克曼刊出《澳洲金融評論報》表示，馬哈迪係亞洲其中一個最偉大嘅阿頭，同時亦係現代馬來西亞嘅創始人。佢指出，馬哈迪最高嘅成就係馬來西亞即管喺面臨最嚴峻嘅經濟危機，冇受到似印尼般嘅暴動所毀。

1999年10月6號，加納總統羅林斯向第3屆非洲南部國際呢個對話呢會議致詞時讚揚馬哈迪具有遠見，同埋克服經濟困難不屈唔生菜嘅精神，向所有國家立下啦典範。佢話：「畀我籍此機會，特別讚揚好有意義架。、創新、講求君真嘅精朋友關係哲學嘅創始人，馬哈迪。」

2013年10月5號，中華人民共和國主席習近平喺吉隆坡會見馬哈迪時稱佢為「中國人民敬重嘅老朋友」。

2018年9月27號，澳洲前總理陸克文喺主持同馬哈迪嘅對說環節時表示，佢對93歲高齡嘅馬哈迪喺2018年第14屆馬來西亞下議院選舉勝出，感到欽佩：「非常少見一名領袖可以唔使講稿演講30分鐘，我哋都承認你係政治回歸嘅守護神。」。

2019年8月10號，馬哈迪同老婆茜蒂啊斯瑪出訪，三日飛三國，並直頭喺機場前往星加坡政府大廈大草場參加星加坡國慶慶典，星加坡前總理吳作棟用三次「神奇」形容馬哈迪，於Facebook發文評論佢係「神奇」嘅人。

2019年8月11號，印尼總統佐戈維多多喺結束官訪馬來西亞後喺Twitter表示：「馬哈迪確實係一名勤勞而活力十足嘅資深領袖。佢唔只掌舵國家，亦操控自己私家車嘅軚盤。而且可以開得好快。」（佐戈訪馬期間馬哈迪曾親自開車接送佢）。

## 相關影視
* 《M for Malaysia》記錄片

## 睇埋
*馬哈迪首相紀念館 
*馬哈迪科學獎
*馬哈迪音樂劇
*《敦馬和我》
*鄭文傑（馬來西亞華裔律師，做過馬哈迪嘅政治秘書）
*2020年宏願
*2018年第14屆馬來西亞下議院選舉

## 參考

## 出面網頁

*馬哈迪嘅Blog（chedet.cc/blog）